* **Βουκουρέστι - All inclusive 5 μέρες 13-17/04/23, 14-18/04/23, 20-24/04/23 . Οδικώς**

**1η Μέρα | Θεσσαλονίκη – Βουκουρέστι.**

Συγκέντρωση νωρίς το πρωί στο γραφείο μας και αναχώρηση στις 07:00 για Βουκουρέστι. Άφιξη και τακτοποίηση στο ξενοδοχείο μας. Το απόγευμα ελεύθερος χρόνος για μια πρώτη γνωριμία με την πόλη πάντα με την συνοδεία του αρχηγού μας.

**2η Μέρα | Βουκουρέστι – Περιήγηση πόλης.**

θα ξεκινήσουμε περιήγηση στην πόλη. Θα θαυμάσουμε το ωραιότερο κτήριο Αρτ Νουβώ, «ναό της μουσικής» το Ατενέουμ Ρομαν, το επιβλητικό νεοκλασικό οικοδόμημα του βασιλικού παλατιού που σήμερα στεγάζει το Εθνικό Μουσείο Τέχνης της Ρουμανίας το παλάτι του βασιλιά Κάρολου του 1ου που σήμερα στεγάζει την Κεντρική Πανεπιστημιακή Βιβλιοθήκη, την πλατεία της Επανάστασης του 1989 και το κτήριο που στέγαζε τα γραφεία του καθεστώτος Τσαουσέσκου και το εντυπωσιακό οικοδόμημα της Εθνικής Στρατιωτικής Λέσχης (Cercul National Militar). Στη συνέχεια ακολουθεί ξενάγηση στο τελευταίο «απόκτημα», πριν από την πτώση της δικτατορίας, το φαραωνικών διαστάσεων προεδρικό μέγαρο, με τον οξύμωρο τίτλο «Σπίτι του Λαού» που σήμερα ονομάζεται Παλάτι του κοινοβουλίου, το 2ο μεγαλύτερο κτίριο στον κόσμο μετά το Πεντάγωνο. Επίσης θα γνωρίσουμε την Αψίδα του Θριάμβου, την πατριαρχική εκκλησία και το Πατριαρχείο, την Όπερα και το κτήριο του Πανεπιστημίου. Ελεύθερος χρόνος και στη συνέχεια τακτοποίηση στο ξενοδοχείο μας. Το βράδυ σας προτείνουμε διασκέδασης την παλιά πόλη.

**3η Μέρα | Βουκουρέστι – Καρπάθια Όρη (Σινάια – Μπρασόβ – Κάστρο του Δράκουλα)**

Μετά το πρωινό, αναχωρούμε για τα θρυλικά Καρπάθια. Αφού διασχίσουμε την Κοιλάδα Πράχωβα, φθάνουμε στη Σινάια, όπου θα επισκεφθούμε το Ανάκτορο του Κάρολου Α, του πρώτου Βασιλιά της Ρουμανίας, γνωστό Πέλες. Στη συνέχεια θα δούμε το ομώνυμο μοναστήρι, που χτίστηκε από τον Κατακουζηνό, πάνω σε μία πέτρα που έφερε από το Όρος Σινά, εξ’ ου και η ονομασία της περιοχής. Συνεχίζουμε για το Κάστρο Μπράν, όπου θα επισκεφτούμε τον Πύργο με το ίδιο όνομα, γνωστό και σαν Πύργος του Δράκουλα. Από εκεί θα μεταβούμε στο Μπρασόβ, όπου θα θαυμάσουμε τα κτίσματα του 18ου αιώνα και ιδιαίτερα την Μπισέρικα Νεάγρα (Μαύρη Εκκλησιά), τη μεγαλύτερη εκκλησία Γοτθικού Ρυθμού από τη Βιέννη έως την Κωνσταντινούπολη, το Δημαρχείο, τον Πύργο με το Ρολόι, την Κεντρική Πλατεία. Ελεύθερος χρόνος και επιστροφή στο Βουκουρέστι.

**4η Μέρα | Βουκουρέστι – Μουσείο χωριού – Λίμνη Χερεστράου.**

Πρωινό και επίσκεψη στο μουσείο του χωριού που είναι μοναδικό στο είδος του. Εκατοντάδες παραδοσιακά σπίτια από όλες τις περιοχές της Ρουμανίας έχουν μεταφερθεί και συντηρούνται σε ένα μοναδικό τοπίο, ώστε ο επισκέπτης να αποκτήσει μια πλήρη εικόνα για την παραδοσιακή αρχιτεκτονική. Στη συνέχεια θα ακολουθήσει ένας μαγευτικός περίπατος στο πάρκο της λίμνης Herastrau, όπου μπορούμε να απολαύσουμε τον καφέ μας ή κάποια από τα γευστικά ροφήματα και εδέσματα του Hard Rock café που βρίσκεται στο πάρκο και είναι ένα από τα πιο όμορφα της Ευρώπης, μπορείτε να κάνετε μία βόλτα στη λίμνη με καραβάκι. Το βράδυ θα επιστρέψουμε στο ξενοδοχείο μας.

**5η Μέρα | Βουκουρέστι – Θεσσαλονίκη.**

Πρωινό και στη συνέχεια θα αναχωρήσουμε για Θεσσαλονίκη κάνοντας τις απαραίτητες στάσεις.

|  |  |
| --- | --- |
| **Βουκουρέστι - All inclusive 5 μέρες**  | **Αναχωρήσεις: 13/04, 14/04, 20/04 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| Mercure City Center / Ch Bucharest | 4\* | Πρωινό | Early booking τιμή: 235€ (πρώτες 20 θέσεις) Κανονική τιμή: 245€ | Early booking τιμή: 175€ (πρώτες 20 θέσεις) Κανονική τιμή: 185€ | 120€ |   |
| Parliament | 4\* | Πρωινό | Early booking τιμή: 259€ (πρώτες 20 θέσεις) Κανονική τιμή: 269€ | Early booking τιμή: 185€ (πρώτες 20 θέσεις) Κανονική τιμή: 195€ | 140€ |
| Continental Forum | 4\* | Πρωινό | Early booking τιμή: 275€ (πρώτες 20 θέσεις) Κανονική τιμή: 285€ | Early booking τιμή: 200€ (πρώτες 20 θέσεις) Κανονική τιμή: 210€ | 150€ |
| **Στη τιμή περιλαμβάνονται:** Τέσσερις(4) διανυκτερεύσεις στο ξενοδοχείο της επιλογής σας. Πρωινό καθημερινά στον χώρο του ξενοδοχείου. Ασφάλεια αστικής ευθύνης. Μετακινήσεις - Ξεναγήσεις-Περιηγήσεις σύμφωνα με το πρόγραμμα. Έμπειρος αρχηγός-συνοδός του γραφείου μας.**Δεν περιλαμβάνονται:** Δημοτικοί φόροι: 18€ στα 4\*. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 20€. Ζητήστε αναλυτικότερες πληροφορίες. |
|